26/11/2019 | Administración LocalMunicipal
Cerdido
Plan de disposición de fondos da tesourería municipal

ANUNCIO A efectos do establecido no art.131 da Lei 39/2015, do 1 de outubro, faise público en Plan de Disposición de Fondos da Tesourería do Concello de Cerdido redactado de conformidade co establecido no artigo.187 do Real Decreto Lexislativo 2/2004, do 5 de marzo, aprobado por resolución de alcaldía, n.º 202/2019, de data 15/11/2019. PLAN DE DISPOSICIÓN DE FONDOS DA TESOURERÍA MUNICIPAL DO CONCELLO DE CERDIDO Xustificación O Plan de Disposición de Fondos da Tesouraría deste Concello ten por obxecto conseguir una axeitada distribución temporal dos pagos, acomodándoos ás dispoñibilidades de efectivo previstas na Tesouraría Municipal, que permita una correcta estimación das necesidades de endebedamento e a optimización dos recursos dispoñibles. A xestión dos fondos integrantes da Tesouraría, realizarase baixo o principio de unidade de caixa coa centralización de todos os fondos e valores xerados por operacións orzamentarias e por operacións non orzamentarias, utilizando todos os recursos dinerarios dispoñibles para o pago das obrigación. O Plan de disposición de fondos ten as seguintes características: 1.–Ten carácter obrigatorio.2.–É un instrumento de coordinación entre o orzamento da entidade e a tesourería, actuando coma mecanismo de regulación dos fluxos de entrada (ingresos) e saída (pagos) que soporta o Concello.3.–Lexitima e controla a expedición dos mandamentos da ordes de pago. PRIMEIRO.–Prioridades na ordenación e execución material dos pagos. Débeda financeira e xuros da mesma. Gastos de persoal. Obrigas de exercicios anteriores. A orde de prioridade do pago de obrigas dentro de cada grupo homoxéneo será o de antigüidade. SEGUNDO.–Excepcións. Quedan exceptuados da aplicación deste Plan de Disposición de Fondos, sen que supoñan unha quebra á orde de prelación a realización de: Os pagos que haxan de realizarse en formalización (como as compensacións, etcétera), que se tramitarán, resolverán e efectuarán o máis axiña posible. Os pagos de obrigas con orixe en gastos financiados con ingresos afectados Os pagos que por esixencia legal deben ser realizados para a eficacia de obrigas e contratos. Os pagos que correspondan aos espectáculos nos que o contrato privado impoña o pago no día de execución da prestación. Os pagos a xustificar para os supostos regulados nas Bases de Execución do Orzamento. O pago de emerxencia social. As devolucións de fianzas e depósitos en metálico. Pagos orixinados por actos firmes de devolución de ingresos derivados da normativa do tributo e por pagos derivados de ingresos duplicados ou excesivos TERCEIRO.–Orde de prelación en situacións de ausencia de liquidez. No entanto, tendo en conta a prelación establecida, cando as dispoñibilidades de tesourería, certas ou estimadas, non permitan atender o pago da totalidade das obrigas vencidas e esixibles na execución material dos pagos, establécense as seguintes prioridades: Primeiro.–Gastos de operacións de créditos (capítulos 3 e 9). Pagos das obrigas derivadas das operacións de crédito a curto ou longo prazo. De conformidade co disposto no artigo 135 da Constitución Española, e artigo 14 da LOEPSF: «Os créditos para satisfacer os intereses e o capital da débeda pública das Administracións entenderanse sempre incluídos no estado de gastos dos seus orzamentos e o seu pago gozará de prioridade absoluta. Segundo.–Pagos ao persoal (capítulo 1). Os pagos desta natureza serán satisfeitos pola seguinte orde: a) Pagos das retribucións aos empregados da entidade local calquera que sexa o concepto polo que se satisfán, incluídos dietas e gastos de desprazamento. b) Pagos das retencións, tributarias ou de calquera outro tipo, practicadas na nómina; c) Pago de prestacións sociais realizadas en cumprimento dunha disposición legal ou voluntariamente. Terceiro.–Cotas sociais e tributos á A. E. A. T. Pago das achegas da entidade aos Réximes da Seguridade Social ou outros especiais, así como os pagos á Axencia Tributaria por tributos retidos ou repercutidos a terceiros. Cuarto.–Pagos varios de diversa natureza. a) Pagos derivados de execución de resolucións xudiciais firmes. b) Pagos derivados de actos firmes de devolución de ingresos indebidos. Quinto.–Pagos de operacións comerciais de exercicios anteriores (capítulos 2 e 6). Os pagos de obrigas contraídas en exercicios anteriores como contraprestación nas operacións comerciais realizadas entre empresas e a Administración, de conformidade co disposto no artigo 198.4 da Lei 9/2017, do 8 de novembro, de Contratos do Sector Público. As obrigas recoñecidas mediante expediente de recoñecemento extraxudicial de créditos situaranse na mesma posición que os pagos de operacións comerciais de exercicios anteriores. Por corresponder normalmente, a exercicios xa pechados, o rexistro de entradas de facturas no RCF será o que outorgue o dereito de cobro das facturas en canto ao vencemento. Sexto.–Pagos de operacións comerciais correntes (capítulos 2 e 6). Os pagos de obrigas contraídas no exercicio corrente como contraprestación nas operacións comerciais realizadas entre empresas e a Administración, de conformidade co disposto no artigo 198.4 da Lei 9/2017, do 8 de novembro, de Contratos do Sector Público. As dietas por asistencias a órganos colexiados e a Tribunais terán a mesma consideración que os gastos por operacións comerciais do exercicio corrente. Sétimo.–Subvencións e outros pagos (capítulos 4, 7 e outros non incluídos en apartados anteriores). Neste apartado atópanse incluídas as achegas aos grupos políticos municipais. CUARTO.–Resolucións motivadas. Tendo en conta o disposto no artigo 107.2 da Lei Xeral Orzamentaria, en canto á introdución da flexibilidade que o mesmo realiza referente á expedición de ordes de pago, e, por tanto, na realización material do mesmo, ao estipular que “o ordenador de pagos aplicará criterios obxectivos na expedición das ordes de pago, tales como data de recepción, o importe da operación, aplicación orzamentaria e forma de pago, entre outros”; establécense os seguintes criterios para flexibilizar as ordes de pago e a súa materialización: Mediante resolución motivada o ordenador de pagos poderá ordenar o pago de obrigas non preferentes correspondentes aos seguintes gastos: a) O ordenador de pagos poderá ordenar o pago de obrigas non preferentes correspondentes a gastos que se consideren esenciais para o correcto funcionamento da actividade municipal ou de determinados servizos ao cidadán, ou cando o atraso dun determinado pago puidese afectar substancialmente o mantemento da capacidade produtiva e do nivel de emprego do acredor respectivo, deixando constancia formal diso na correspondente orde de pago. b) Gastos en bens e servizos necesarios para o exercicio das actividades esenciais e básicas da entidade, así como aqueles que evitan a non interrupción dos servizos públicos. c) Gastos en transferencias para atencións de carácter benéfico-asistencial e para atencións a grupos con necesidades especiais. d) Gastos que se teñan que realizar por disposicións legais, cuxa non realización suporía un quebranto e unha ilegalidade ou demora no procedemento administrativo, ou por tratarse de expedientes suxeitos a prazo, tales como publicacións nos boletíns oficiais ou prensa, pago de notarios, rexistradores, etc. Os presentes pagos deben respectar, en todo caso, o privilexio dos pagos incluídos nos niveis de prioridade primeiro, segundo, terceiro e cuarto. Cando se trate de gastos financiados con subvencións finalistas nos que o cobro das mesmas estea condicionado á xustificación do pago dos citados gastos ou en caso de reintegro de subvencións cuxa xustificación sexa necesaria para a obtención da concesión ou cobro doutras subvencións, poderase alterar a orde de prelación dos pagos coa exclusiva finalidade de xustificar aqueles. En cumprimento da obriga de pago íntegra da factura, salvo supostos de compensación, embargos xudiciais ou similares legalmente contemplados, e da imposibilidade do seu fraccionamento no pago, non se admitirán pagos parciais de facturas. Considerarase que non existe alteración na orde de prelación de pagos, ou polo menos esta non se imputará atribuíble ao concello, nin será preciso manifestala nos informes que se emitan, no caso de que queden obrigas pendentes de pago de satisfacer na Tesourería municipal por causas imputables aos terceiros interesados. (Non cumprimento ou non atendido de calquera outro requisito, etc.) Entrada en vigor Tratándose dunha disposición administrativa de carácter xeral, que afecta a unha pluralidade de interesados, o presente Plan, de conformidade co disposto no artigo 131 da Lei de 39/2015, do 1 de outubro, de Procedemento Administrativo Común das Administracións Públicas, publicarase no Boletín Oficial da Provincia de Coruña, entrando en vigor o día seguinte da súa publicación e mantendo a súa vixencia ata que sexa declarado ineficaz por norma posterior de igual ou superior rango, podendo interporse contra o mesmo recurso contencioso administrativo nos termos, forma e prazo previstos na Lei. Cerdido, 18 de novembro de 2019. O alcalde Benigno Galego Castro